Μάριο Κουόμο

Ο Μάριο Κουόμο (Mario Matthew Cuomo, 15 Ιουνίου 1932 – 1 Ιανουαρίου 2015) ήταν Αμερικανός πολιτικός και μέλος του Δημοκρατικού Κόμματος.

Γεννήθηκε στη Νέα Υόρκη και είχε ιταλική καταγωγή. Σπούδασε νομικά και ιδιώτευσε ως δικηγόρος. Εντάχθηκε στο Δημοκρατικό Κόμμα και το 1977 έθεσε υποψηφιότητα για τον δημαρχιακό θώκο της Νέας Υόρκης, χωρίς όμως επιτυχία. Την περίοδο 1979 - 1982 διετέλεσε αναπληρωτής κυβερνήτης της Νέας Υόρκης και το 1982 έθεσε υποψηφιότητα για κυβερνήτης, θέση στην οποία και εκλέχθηκε. Επανεκλέχθηκε το 1986 και 1990, απέτυχε όμως να εκλεγεί το 1994.Βιογραφικό Κουόμο , από την ιστοσελίδα willkie.com Αν και φημολογήθηκε αρκετές φορές ότι θα διεκδικήσει την προεδρία των ΗΠΑ, ποτέ δεν το έπραξε.Διορισμός γερουσιαστή , άρθρο της εφημερίδας Τα Νέα

Με τη σύζυγό του Ματίλντα Ράφα είχαν αποκτήσει 5 παιδιά, μεταξύ των οποίων και τον κυβερνήτη Άντριου Κουόμο.

Ο Μάριο Κουόμο πέθανε την 1 Ιανουαρίου 2015 στο σπίτι του στο Μανχάταν από ανακοπή καρδιάς.

 Πηγές 

Κατηγορία:Κυβερνήτες της Νέας Υόρκης